Juozapinės kalnas

Juozapìnės kálnas – kalva Juozapinės kaime, apie 23,5 km į pietryčius nuo Vilniaus, netoli Baltarusijos sienos (~4 km), apie 1 km į pietvakarius nuo Medininkų gyvenvietės. Medininkų aukštumos moreniniame masyve.

Kalno šlaitai lėkšti, išraižyti raguvų, šiaurėje šlaitas apaugęs mišku. Kalva susidariusi iš moreninio priemolio ir priesmėlio. Susidarė priešpaskutiniame ledynmetyje. Priklauso Juozapinės valstybiniam germorfologiniam draustiniui.
miniatiūra|250px|left|Akmuo ant Juozapinės kalno 2016 m.

292,83 m virš jūros lygio Juozapinės kalva ilgai buvo laikoma aukščiausiu Lietuvos tašku. Bet 2004 m. Vilniaus Gedimino technikos universiteto specialistai nustatė, kad aukščiausias Lietuvos taškas yra netoliese esantis Aukštojas (293,84 m) ir antroje vietoje Kruopynės (Žybartonių arba Arklėnų) kalnas (293,57 m).Lietuvos aukštumos. Visuotinė lietuvių enciklopedija. Nuoroda tikrinta 2023-02-08.

1990 m. ant kalno pastatytas paminklinis akmuo Lietuvos karaliui Mindaugui.Juozapinės kalnas. Visuotinė lietuvių enciklopedija. Nuoroda tikrinta 2023-02-08.

 Išnašos 


Kategorija:Lietuvos kalvos
Kategorija:Vilniaus rajono savivaldybė